CELEX: C2004/262/55
Language: et
Date: 2004-10-23 00:00:00
Title: Kohtuasi T-253/04: Zubeyir Aydar'i 25. juuni 2004. aasta hagi Kongra-Gel'i ja kümne teise isiku nimel Euroopa Liidu Nõukogu vastu

23.10.2004   
            
            
               ET
            
            
               Euroopa Liidu Teataja
            
            
               C 262/28
            
         Zubeyir Aydar'i 25. juuni 2004. aasta hagi Kongra-Gel'i ja kümne teise isiku nimel Euroopa Liidu Nõukogu vastu
   (Kohtuasi T-253/04)
   (2004/C 262/55)
   Kohtuasja menetluse keel: inglise
   Zubeyir Aydar, elukoht Fribourg, Šveits, Haydar Isik, elukoht Maisoich, Saksamaa, Kazim Baba, elukoht Berliin, Saksamaa, George Aryo, elukoht Oldenzaal, Holland, Sait Uzun, elukoht Egg/Flaw, Šveits, Lord Nicholas Rea, elukoht London, Ühendkuningriigid, Hugo Charlton, elukoht London, Ühendkuningriigid, Roger Tomkins, elukoht Droucha, Küpros, Mark Thomas, elukoht London, Ühendkuninriigid, Hugo Van Rompaye, elukoht Geel, Belgia ja Jean Paul Nunez, elukoht Montpellier, Prantsusmaa, esitasid 25. juunil 2004 Euroopa Ühenduste Esimese Astme Kohtusse hagi Euroopa Liidu Nõukogu vastu. Hageja esindajad on advokaadid M. Muller, E. Grieves, C. Vine ja G. Pierce, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada nõukogu 2. aprilli 2004 otsus 2004/306/EÜ osas, mis keelustab KONGRA-GEL'i, teise nimega PKK ning nõukogu määrus nr 2508/2001;
            
         
               —
            
            
               teise võimalusena kuulutada määrus nr 2508/2001 ebaseaduslikuks osas, mis puutub tema kohaldamisse adressaatide suhtes;
            
         
               —
            
            
               võtta tarvitusele abinõusid, mida esimese astme kohus peab vajalikuks;
            
         
               —
            
            
               jätta käesolevas asjas hagejate kantud kohtukulud nõukogu kanda;
            
         
               —
            
            
               kohustada nõukogu maksma kahjutasu.
            
         Õiguslikud alused ja peamised argumendid
   Hagejad väidavad, et nõukogu, võttes vastu otsuse KONGRA-GEL'i, teise nimega PKK keelustamiseks, on nii sisuliselt kui menetluslikult rikkunud Euroopa Ühenduste asutamislepingut.
   Hagejad on seisukohal, et nõukogu rikkus oluliselt asutamislepingut järgnevalt:
   
               —
            
            
               kättesaadavate ja objektiivsete kriteeriumide ebaõnnestunud rakendamine täpsete faktide suhtes;
            
         
               —
            
            
               põhiõiguste, sh Euroopa inimõiguste ja põhivabaduste kaitse konventsiooni artiklitega 10 ja 11 kaitstud sõnavabaduse ning kogunemiste ja ühingute moodustamise vabaduse mitteaustamine;
            
         
               —
            
            
               ühenduse õiguse põhimõtete nagu proportsionaalsuse, õiguskindluse, võrdsuse ja õiglase kohtuliku arutamise põhimõtete rikkumine;
            
         
               —
            
            
               jõu väärkasutamine.
            
         Lisaks eelnevale teatavad hagejad, et nõukogu on rikkunud EÜ asutamislepingut menetlusnorme puudutavas osas järgmiselt:
   
               —
            
            
               hagejatele jäeti andmata võimalus Euroopa inimõiguste ja põhivabaduste kaitse konventsiooni artiklite 6 ja 13 tähenduses esitada oma väiteid enne keelustamist ja/või neile ei võimaldatud õiglast kohtulikku arutamist ja/või tõhusat menetlust enda kaitseks;
            
         
               —
            
            
               otsus ei ole õiguslikult ega faktiliselt täpselt ja piisavalt põhistatud.